Ekaia (aldizkaria)

Ekaia euskarazko zientzia aldizkari bat da, 1989an sortua. Natura zientziak, osasun zientziak, zientzia zehatzak eta teknologia gaiei buruzko idazlan originalak argitaratzen ditu, goi-mailako dibulgazioaren esparruan.

Aldizkariaren helburuak:
 Zientzian eta Teknologian aurrerapenak euskaraz plazaratu
 Euskara zientifiko-teknikoaren estandarizazioan lagundu eta arazoak konpontzen lagundu.
 Unibertsitateko ikasle zein irakasle eta irakaskuntza ertaineko irakasleei material osagarriak eskaini.

Urtean zehar, bi ale arrunt eta ale berezi bat plazaratzen dira.

Historia 
Euskal Herriko Unibertsitateak, zientzia- eta teknika-dibulgazioa bultzatzeko, Ekaia aldizkaria sortu zuen 1989. urtean. Lehen saio horren iraupena laburra izan zen, eta Ekaiaren bidea 2. alean eten zen.

1995. urtean Euskal Herriko Unibertsitateko irakasle-talde batek, indar berriturik eta hornikuntza hobearekin, inoiz utziriko bideari berrekin zion, bateratasun terminologikoak eta kontzeptu zein aurkikuntza berrien etengabeko agerpenak horrela eskatzen dutelakoan. 1995. urtetik, Ekaia aldizkariak, 31 ale arrunt argitaratu ditu eta bost ale berezi. Gaur egun, zientzia arloko 35 pertsonak osatzen dute Ekaia aldizkaria.

Sariak 
 CAF-Elhuyar Merezimendu Saria (2018).

Erreferentziak

Ikus, gainera 

 Aldiri, Arkitektura eta abar aldizkaria (arkitektura),
 Osagaiz aldizkaria (osasun-zientziak)
 Kondaira aldizkaria (historia)
 Uztaro aldizkaria (giza- eta gizarte-zientzia)
 BAT aldizkaria (soziolinguistika)
 Eleria aldizkaria (Zuzenbidea)
 Udako Euskal Unibertsitatea

Kanpo estekak 
 Ekaia aldizkariaren orria, EHUren webgunean.
 Twitter kontua
 Facebook kontua

Euskal Herriko aldizkariak
Elhuyar Merezimendu Saridunak
Aldizkari akademikoak
Euskarazko aldizkariak
Diziplina anitzeko aldizkariak